  Туспуктэм: Татьяна Пунгина Наталия Сильвестрова Удмуртиын 2023-тӥ ар кутсконысен пӧйшуръёс пӧлын укмыс урмон учыр пусйизы: Грак (ӟичы), Алнаш (балян), Дэри (пуны) ёросъёсын но Сарапулын (ӟичы) быдэн одӥг, Можга ёросын кык (ӟичы, коӵыш), Каяса ёросысь куинь (ӟичы, нарды). Шуг-секытэ шедемъёс урмонлэсь вакцинаосын курс ортчизы. Со сярысь Роспотребнадзорлэн элькунъя управлениезлэн пресс-службаез ивортӥз. Укмыс толэзь ӵоже 3 сюрс 387 адямиез пӧйшуръёс куртчылӥз, соос пӧлын 14 аресозь 1 сюрс 130 нылпи. Тужгес трос куртчылон учыръёс Дэри, Вавож, Каракулино, Камбарка ёросъёсын но Можгалан. 2 сюрс 274 учыре адямиосты пуныос куртчылӥзы. Эмчиос тодэ вайыто, пӧйшур куртчыку одно ик эмъюртэ вазиськоно. Ӧнерчиос яраез утялтозы, кулэ дыръя вурозы но урмон висёнлэсь прививкаос назначить карозы. Куинь толэзь ӵоже пельпуме куать вацина пуктоно луоз. Тодэ вайытом, Удмуртиын 2023-тӥ ар кутсконысен шыр висёнэн 452 адями черлаз. Тегъёс: пӧйшуръёс урмон висён Тазалык Удмуртия  